נבחרות ישראל במדעים

נבחרות ישראל במדעים הן תוכניות של משרד החינוך ומרכז מדעני העתיד הפעילות משנת 1994. חברי הנבחרות הם תלמידים מצטיינים המייצגים את ישראל באולימפיאדות המדע הבין-לאומיות. תוכניות אלו הפכו במהירות למקבץ התוכניות החשוב ביותר בתחומי המדעים והמתמטיקה במדינת ישראל.

מדינת ישראל שולחת כל שנה 5 משלחות אשר מייצגות אותה ב-5 אולימפיאדות בינלאומיות:
 אולימפיאדת הפיזיקה הבינלאומית. המיונים לנבחרת ישראל בפיזיקה מתבצעים על ידי אוניברסיטת בן-גוריון.
 אולימפיאדת המתמטיקה הבינלאומית. המיונים לנבחרת ישראל במתמטיקה מתבצעים על ידי מכון ויצמן למדע.
 האולימפיאדה הבינלאומית במדעי המחשב. המיונים לנבחרת ישראל במדעי המחשב מתבצעים על ידי אוניברסיטת בר-אילן.
 אולימפיאדת הכימיה הבינלאומית. המיונים לנבחרת ישראל בכימיה מתבצעים על ידי הטכניון.
 אולימפיאדת הביולוגיה הבינלאומית. המיונים לנבחרת ישראל בביולוגיה מתבצעים על ידי אוניברסיטת תל אביב.
 בנוסף, ישנה "הנבחרת הצעירה". המיונים לנבחרת הצעירה מתבצעים על ידי אוניברסיטת תל אביב ונוער שוחר מדע.

בכל שנה נבחנים אלפי תלמידים לנבחרות, מתוכם כ-300 תלמידים נבחנים שוב, ומתוכם מתקבלים לבסוף כ-30 תלמידים בממוצע לכל נבחרת.

אחת המטרות העיקריות בקיום תוכניות אלו, מלבד ייצוג מדינת ישראל באולימפיאדות הבינלאומיות, היא טיפוח החשיבה והיצירתיות בתלמידים מחוננים כבר בגיל צעיר, מעבר לתוכניות המקומיות הארציות המוצעות. התכניות בנוסף לכך מקלות על החשיבה בנושא העתיד הלימודי, ונותנת מפתח קבלה לרוב המוסדות האקדמיים בארץ. 

בשנת 2017 פתחו משרד החינוך, מרכז מדעני העתיד ונבחרות ישראל במדעים, נבחרת חדשה בשם "נבחרת ישראל הצעירה למתמטיקה ומדעים", המיועדת לתלמידי כיתות ח' עד ט', המכינה את המשתתפים בה לנבחרות הבוגרות. בנבחרת זו משתתפים באולימפיאדות המדעים בישראל, וכאשר יהיו בנבחרות הבוגרות, כל אחד יכול לבחור בנבחרת אשר חפץ בה או על פי התחום בו הם מתמחים ולייצג את ישראל באולימפיאדות הבינלאומיות. בשנת 2019 נוסף תחום המתמטיקה לנבחרת הצעירה.

ראו גם
 נבחרת ישראל במתמטיקה

קישורים חיצוניים
 
 רשימת כלל נבחרות ישראל במדעים והיכל התהילה של הנבחרות
 אתר האינטרנט של הנבחרות באולימפיאדות הבינלאומיות
 כתבה על נבחרות ישראל במדעים באתר היוטיוב

תחרויות מדע וידע
משרד החינוך

הערות שוליים